Lav et referat af nedenstående tekst:

Tekst:
Det kunne ikke finde sted i meget smukkere omgivelser, da Havnegade Run - eller hvad arrangørerne selv kalder et af Danmarks mindste motionsløb - løb af stablen lørdag. Det opstod i 2020 på grund af corona, hvor arrangørerne syntes, der manglede et løb, og det var så stor en succes, at det nu finder sted igen i år for anden gang. - Vi tænkte egentlig, det bare skulle være for de nærmeste, altså familie og venner, og det viste sig så lige pludselig, at der var en hel masse andre, der også gerne ville være med. Så tænkte vi: Okay, måske skal vi bare åbne op for alle, der har lyst, siger Christian Jacobsen, der er en af arrangørerne bag. Sidste år deltog 80 løbere, der ifølge arrangøren var det maksimalt tilladte antal. I år deltager lidt over 90. - Det er enormt fedt at give alle de her løbere en fed oplevelse. Det er sådan set det, der er vores mål. Jeg løber selv en hel del, og jeg kan rigtig godt lide at komme til de her løb, især hvis man kan mærke, at dem, der står bag, har gjort en indsats for at give folk en oplevelse. Det er i hvert fald det, vi forsøger i dag, så det håber vi også, folk får, siger Christian Jacobsen.

Referat:
Arrangørerne kaldte det selv for Danmarks mindste motionsløb, da 90 løbere lørdag løb langs Limfjorden i Nørresundby til Havnegade Run.